Xabier Erize

Xabier Erize Etxegarai (Lleida, Katalunia, ) nafar filologoa, soziolinguista, historialaria eta kudeatzailea da. 1989 urtean lizentziatu zen euskal filologian Euskal Herriko Unibertsitatean. Pello Salaburu EHUko errektoreak zuzendutako Soziolinguistika historikoa eta hizkuntza gutxituen bizitza: Nafarroako euskararen historia soziolinguistikoa (1863-1936) doktore-tesia aurkeztu zuen 1997an. Liburu gisa argitaratu zuen Nafarroako Gobernuak euskaraz (1997) eta gaztelaniaz (1999). New Jerseyko Seton Hall Unibertsitatean doktoregoondokoa burutu zuen 1998-1999an. Joshua Fishman soziolinguistaren artikuluen bilduma argitaratu zuen katalanez (2001). EHUk ematen duen Hiznet hizkuntza plangintzako graduondokoaren irakaslea da. 2004tik 2011ra Nafarroako Kutxaren Hizkuntza Garapen nahiz Gizarte Erantzukizun arloen sortzaile eta zuzendaria izan zen. Enpresen Zuzendaritza Nagusian Unibertsitateko Aditua da. Kudeaketa eta hizkuntza plangintza elkartzeko proposamenak lantzen dihardu. 2016an euskaltzain urgazle izendatu zuten.

Bibliografia 
 Nafarroako euskararen historia soziolinguistikoa (1863-1936): Soziolinguistika historikoa eta hizkuntza gutxituen bizitza. Iruña: Nafarroako Gobernua, Hezkuntza eta Kultura Departamentua, 1997.
 Vascohablantes y castellanohablantes en la historia del euskera de Navarra. Pamplona: Gobierno de Navarra, 1999.
 Joshua A. Fishman : Llengua i identitat. Alzira: Bromera, 2001.

Loturak 
 Xabier Erizeren doktore-tesia (1997)
 Elkarrizketa Argia aldizkarian (2002-09-15)
 Artikulua Euskera aldizkarian (2013)

Erreferentziak 

Lleidarrak
Iruindarrak
Soziolinguistak
Euskal Herriko gizon hizkuntzalariak
Euskal Herriko historialariak
Hegoaldeko nafarrak
Euskaltzain urgazleak
Euskal Herriko Unibertsitateko irakasleak
Euskal Herriko Unibertsitateko ikasleak